Vergleich
Material: papyrus
Place: Syene
Categories: Vertrag
Vergleich
Erbschaft
Streit
Geld
Notarsunterschrift
ἐν ὀνόματι τοῦ κυρίου καὶ δεσπότου Ἰησοῦ Χριστοῦ τοῦ θεοῦ καὶ σωτῆρος ἡμ[ων] 
βασιλείας τοῦ θειοτάτου καὶ εὐσεβεστάτου ἡμῶν δεσπότου Φλαυίου 
Μαυρικίου Τιβερίου τοῦ αἰωνίου Αὐγούστου Αὐτοκράτορος ἔτους δωδεκάτου 
καὶ ὑπατείας τῆς αὐτων γαληνότητος ἔτους ἑνδεκάτου   
  Μεχεὶρ κα τῆς ιβ ἰνδ ἐν Συήνῃ . 
 ταύτην τίθενται καὶ ποιοῦνται τὴν ὁμολογίαν τῶν διαλύσεων 
ἀναιρετικὴν οὖσαν πάσης μέμψεως καὶ ἀγωγῆς καὶ ἐνοχῆς καὶ 
ἐγκλήσεως καὶ ζητήσεως καὶ ἀμφισβητήσεως  ἐκ μὲν 
τοῦ ἑνὸς μέρους Φλαύιος Ἰωάννης υἱὸς Ἰακώβου ἐκ μητρὸς 
Ταπίας στρατιώτης ἀριθμοῦ Συήνης διὰ  τοῦ λεγομένου Πσῆρε 
ναύτου τῆς αὐτῆς Συήνης τοῦ καὶ ἐγγυομένου καὶ ἀναδεχομένου 
τὴν γνώμην τοῦ αὐτοῦ Ἰωάννου ἐπὶ πᾶσι τοῖς ἐμφερομένοις 
καὶ ἑξῆς δηλωθησομένοις ταύτῃ τῇ διαλύσει  ἐκ δὲ θατέρου 
Πατερμοῦθις υἱὸς Μηνᾶ ναύτης ἀπὸ τῆς αὐτῆς  τὰ ἑξῆς ὁμολοῦντες 
ὡς ὑποτέτακται.  Πατερμοῦθις ὁ προγεγραμμένος ἐνήγαγεν 
Ἰωάννῃ τῷ προειρημένῳ ὡς παρʼ ἅπαντα τὸν τοῦ δικαίου λόγον ἐνέτυχεν 
κατʼ αὐτοῦ Καλλινίκῳ τῷ ἀνδριωτάτῳ βικαρίῳ Ἑρμώνθεως 
ἀναπληροῦντι τὸν τόπον Ἀμμωνιανοῦ τοῦ μεγαλοπρεπεστάτου 
τοποτηρητοῦ καὶ παρὰ τὴν αὐτοῦ αἰτίασιν ἐζημιώθη νομίσματα 
ἑπτὰ  καὶ ταῦτα ἐχοντα αὐτοῦ ἐγγράφους διαλύσεις γεγενημένας 
παρʼ αὐτοῦ Ἰωάννου εἰς αὐτὸν Πατερμοῦθιν καὶ Κακὸ τὴν αὐτο γαμετὴν 
ἀδελφήν τε αὐτοῦ τοῦ προειρημένο Ἰωάννου, διʼ ὧν ὡμολόγησεν ἀπηλλάχθαι 
περὶ τῆς κληρονομίας το πατρὸς αὐτο καὶ μηκέτι μηδένα λόγον ἔχειν αὐτὸν 
πρὸς τὸν εἰρημένον Πατερμοῦθιν μήτε τὴν αὐτοῦ γαμετὴν ἕνεκεν οἱοδήποτε 
πράγματος ἀνήκοντος τῷ μακαρίτῃ αὐτῶν πατρί.  Ἰωάννης δὲ ἀντιδικαιο
λογούμενος ταῖς ἐπενεχθείσαις αὐτῷ ἐναγωγαῖς παρὰ Πατερμουθίου 
τοῦ προγεγραμμένου ἔφη τὴν τοιαύτην προσέλευσιν γεγενῆσθαι 
παρʼ αὐτοῦ κατὰ Πατερμουθίου ὡς ἐμποδίσαντος τῇ μητρὶ αὐτο ἀπαλλάξαι αὐτὸν 
πρὸς τὴν δοθεῖσαν αὐτῷ ἔγγραφον ἐπίκρισιν  Παείωνος τοῦ λογιωτάτου 
γραμματικοῦ ἕνεκεν τῆς ὑποθέσεως τῆς οἰκίας αὐτῆς. καὶ πολλῶν 
ὅσων λεχθέντων καὶ ἀντιλεχθέντων μεταξὺ ἀλλήλων ἔδοξεν κατὰ κοινὴν 
συναίνεσιν ἀπαντῆσαι αὐτοὺς εἰς δίαιταν παρὰ  τῷ εὐλαβεστάτῳ 
πρεσβυτέρῳ τῆς ἁγίας ἐκκλησίας Ὄμβων εὑρεθέντι κατὰ τύχην ἐν ταύτῃ 
τῇ Συηνιτῶν.  καὶ δὴ γενόμενοι παρὰ τῇ αὐτοῦ θεοφιλείᾳ ἑκάτερον μέρος 
ἀνέθετο αὐτῷ τὰς ἑαυτοῦ δικαιολογίας, ὅστις ἀκροασάμενος τῶν μεταξὺ 
αὐτῶν ἀμφιβαλλομένων, διελθὼν δὲ καὶ τὰς διαλύσεις τὰς προενεχθείσας 
παρὰ Πατερμοθίο γενομένας εἰς αὐτὸν καὶ Κακὸ τὴν αὐτοῦ γαμετὴν 
παρὰ Ἰωάννου τοῦ προειρημένο, οὐ μὴν ἀλλὰ καὶ ἐφειδὼν τὴν ἐπίκρισιν 
τὴν δοθεῖσαν Ἰωάννῃ καὶ τῇ μητρὶ αὐτοῦ παρὰ τοῦ αὐτοῦ λογιωτάτου γραμματικοῦ 
ἕνεκεν τῆς ὑποθέσεως τῆς οἰκίας, διʼ ἧς ἐπέκρινεν καὶ συνεῖδεν 
δοθῆναι Ἰωάννῃ παρὰ τῆς μητρὸς αὐτοῦ νομίσματα τέσσερα , καὶ αὐτοῦ 
Ἰωάννου ἐπιμείναντος καὶ λέγοντος, ὡς ἐμποδισθεὶς παρὰ Πατερμουθίου 
το εἰρημένο λαβεῖν παρὰ τῆς μητρὸς αὐτο τὰ αὐτὰ νομίσματα τέσσερα  
ᾐτιάσατο αὐτόν, συνεῖδεν καὶ ἐπέκρινεν ὁ προειρημένος θεοφιλέστατος 
διαιτητής, ὥστε πρὸ παντὸς λόγου καταβαλεῖν Ἰωάννην τὸν προλελεγμένον 
ἐπὶ Πατερμοῦθιν χρυσο νομίσματα πέντε  ὑπὲρ ἧς ἔλεγεν δεδόσθαι ζημίας 
παρʼ αὐτοῦ τῷ βικαρίῳ τῆς Ἑρμωνθιτῶν,  ἔχειν δὲ αὐτὸν Ἰωάννην πρὸς Ταπίαν 
πρὸς τὴν μεσιτείαν τὴν γενομένην εἰς αὐτὸν καὶ αὐτὴν τὴν μητέρα 
αὐτο, καὶ οτως γενέσθαι παρὰ τῶν ἀμφοτέρων μερῶν γενικὰς διαλύσεις 
εἰς ἑαυτούς. τούτων οὕτως ἐπικριθέντων παρὰ  τοῦ προγεγραμμένο 
θεοφιλεστάτου πρεσβυτέρου, καθʼ ἑαυτοὺς γενόμενοι συνῄνησεν 
πρὸς ἀλλήλους φιλικῶς, ὥστε καταλογισθῆναι Πατερμουθίῳ ὑπὲρ Ἰωάννου 
τὰ τέσσερα  νομίσματα, ἅπερ ὁρίσθη λαβεῖν παρὰ Ταπίας τῆς μητρὸς αὐτοῦ 
πενθερᾶς δὲ το αὐτο Πατερμοθίο, καὶ λαβεῖν παρὰ το αὐτο Ἰωάννο 
ἄλλο ἓν  νόμισμα εἰς συμπλήρωσιν τῶν πέντε  νομισμάτων πρὸς τὴν 
μεσιτείαν τοῦ αὐτοῦ θεοφιλεστάτου πρεσβυτέρο.  τούτων οτως 
γενομένων καὶ ἀπαλλαγέντων πρὸς ἀλλήλους εἰς ταύτην εἰκότως 
ἀφίκοντο οἱ προειρημένοι Ἰωάννης καὶ Πατερμοῦθις τὴν ἔγγραφον 
ὁμολογίαν τῆς διαλύσεως, διʼ ἧς ὁμολογοῦσιν ἑκουσίᾳ γνώμῃ καὶ ἀδόλῳ 
προαιρέσει καὶ εἰλικρινεῖ διανοίᾳ καὶ ἀτρέπτῳ λογισμῷ δόλου παντὸς χωρὶς 
καὶ βίας καὶ ἀπάτης καὶ ἀνάγκης καὶ συναρπαγῆς καὶ κολακίας καὶ κακοηθείας 
καὶ ἐλαττώματός τινος καὶ παντὸς φαύλου διανοήματος, Ἰωάννης μὲν 
διὰ Πσῆρε τοῦ προγεγραμμένου αὐτοῦ ἐγγυητοῦ καὶ γνωμαναδόχου, 
μηκέτι μηδένα λόγον ἔχειν πρὸς Πατερμοῦθιν μήτε πρὸς Κακὸ τὴν αὐτοῦ 
σύμβιον μήτε πρὸς Ταπίαν τὴν μητέρα αὐτοῦ τε καὶ Κακὸ μήτε πρὸς κληρονόμους 
αὐτῶν ἢ διαδόχους ἢ διακατόχους οὐκ ἐν τῷ νῦν καὶ ἐμ μηδενὶ καιρῷ κατὰ μηδένα 
τρόπον ἢ ἀφορμὴν ἢ μέθοδον ἢ εὑρεσιλογίαν μήτε μὴν δύνασθαι αὐτὸν δίαιταν 
κινεῖν κατʼ αὐτοῦ Πατερμουθίου καὶ Κακὸ τῆς αὐτοῦ συμβίου καὶ Ταπίας τῆς προειρημένης 
μήτε τὴν οἱανδήποτε ζήτησιν ἐπιξῦσαι αὐτῶν ἐν οἱῳδήποτε καιρῷ ἢ χρόνῳ 
οὐκ ἐν δικαστηρίοις ἐπιχωρίοις τε καὶ ὑπερορίοις ἢ ἐκτὸς δικαστηρίων οὐ διʼ ἑαυτοῦ 
οὐ διʼ ἐντολέως καὶ παρενθέτου προσώπου οὐ διὰ θείων βέρβων περὶ οἱουδήποτε πράγματος 
μικροῦ ἢ μεγάλου ἀνήκοντος τῇ κληρονομίᾳ τῶν γονέων αὐτο, διὰ τὸ ἀπηλλάχθαι αὐτὸν 
κρίσει καὶ μεσιτείᾳ τοῦ προειρημένου διαιτητοῦ κατὰ τὸν προαφηγηθέντα τρόπον. 
καὶ εἰ ἐπιχειρήσειεν ἔτι ἐπεξιέναι αὐτοῖς καθʼ οἱονδήποτε τρόπον οἱῳδήποτε 
καιρῷ ἢ χρόνῳ, οὐδὲν μὲν ὠφελεθήσεται τοῦ ἐπιχειρήματος, ἐπιγνώσεται δὲ 
λόγῳ προστίμου καὶ παραβασίας χρυσοῦ νομίσματα δώδεκα  κινδύνῳ Πσῆρε τοῦ 
ἐγγυησαμένου αὐτὸν διὰ ταύτης τῆς ἐγγράφου ὁμολογίας, ἔργῳ καὶ δυνάμει 
ἀπαιτούμενα ἔκ τε αὐτοῦ τοῦ ἐγγυητοῦ καὶ πάντων τῶν αὐτῷ ὑπαρχόντων καὶ 
ὑπαρξόντων γενικῶς καὶ ἰδικῶς.  ὁμολογεῖ δὲ καὶ αὐτὸς Πατερμοῦθις ὡς 
οὐκ ἐγκαλεῖ τῷ προειρημένῳ Ἰωάννῃ ἢ κληρονόμοις αὐτοῦ χάριν τῆς ζημίας τῆς 
προστριβείσης αὐτῷ ἐξ αἰτιάσεως Ἰωάννου τοῦ προειρημένου μήτε περὶ οἱουδήποτε 
πράγματος οὔτε δίαιταν κινεῖ κατʼ αὐτοῦ ἐν δικαστηρίοις ἐπιχωρίοις τε καὶ 
ὑπερορίοις ἢ ἐκτὸς δικαστηρίων οὐ διʼ αὐτοῦ οὐ διὰ τῆς γαμετῆς αὐτοῦ οὐ διὰ 
Ταπίας τῆς προγεγραμμένης αὐτοῦ τε πενθερᾶς μητρὸς δὲ Ἰωάννου οὐ διὰ κληρονόμων 
αὐτῶν οὐ διʼ ἐντολέως καὶ παρενθέτου προσώπου καὶ θείας ἀδνουτατίωνος, 
διὰ τὸ ἀπηλλάχθαι αὐτὸν πρὸς Ἰωάννην τὸν προγεγραμμένον κρίσει καὶ μεσιτείᾳ 
 τοῦ προειρημένου θεοφιλεστάτου διαιτητοῦ καὶ ἐσβέσθαι μεταξὺ αὐτῶν 
πᾶν σπέρμα δίκης καὶ ἀγωγῆς καὶ ἐνοχῆς καὶ ἐγκλήσεως καὶ ζητήσεως καὶ 
ἀμφισβητήσεως. καὶ εἰ ἐπειχειρήσειεν ὁ αὐτὸς Πατερμοῦθις ἢ ἄλλος τις ἐκ προσώπου 
αὐτοῦ ἐγκαλέσαι ἢ ἐπιφυῆναι Ἰωάννῃ τῷ προλεχθέντι, ὑποκείσεται τῷ προτεταγμένῳ 
προστίμῳ τῶν τοῦ χρυσοῦ νομισματίων δώδεκα  μετὰ καὶ τοῦ ἐπάναγκες τοὺς 
ἀφʼ ἑκατέρου μέρους ἐμμεῖναι τῇ παρούσῃ ὁμολογίᾳ τῶν διαλύσεων. καὶ ὅτι ταύτην 
φυλάττουσιν ἄτρωτον καὶ ἀπαράβατον, ἐπωμόσαντο οἱ ἀφʼ ἑκατέρου μέρους κατὰ τῆς 
ἁγίας καὶ ὁμοουσίου τριάδος καὶ τῆς νίκης καὶ διαμονῆς τῶν θεοφυλάκτων καὶ εὐσεβεστ 
ἡμῶν δεσποτῶν Φλ Μαυρικίου Τιβερίου καὶ Αἰλίας Κωνσταντίνης τῶν αἰωνίων 
Αὐγούστων καὶ Αὐτοκρατόρων ὑποθέμενοι πάντα τὰ ὄντα αὐτοῖς καὶ ἐσόμενα 
πράγματα ἐνεχύρω λόγο καὶ ὑποθήκης δικαίῳ ἐπὶ βεβαιώσει τῇ παρούσῃ ὁμολογίᾳ 
καὶ τῇ τοῦ προστίμου καταβολῇ εἰ οὕτω τύχοι, καὶ εἰς τὰ προγεγραμμένα πάντα ἐπερωτη
θέντες ὡμολόγησαν καὶ ἀπέλυσαν .  Φλ Ἰωάννης Ἰακώβο στρ ἀριθμο Συήνης 
διὰ τοῦ λεγομένο Πσῆρε ναύτου τῆς αὐτῆς Συήνης τοῦ καὶ ἐγγυομένου καὶ ἀναδεχομένου 
τὴν γνώμην το αὐτο Ἰωάννο ἐπὶ πᾶσι τοῖς ἐντὸς φερομένοις καὶ ἑξῆς δηλωθησομένοις 
ταύτῃ τῇ διαλύσει καὶ Πατερμοῦθις Μηνᾶ στρ ἀριθμο Ἐλεφ καὶ ναύτης ἀπὸ τῆς αὐτῆς 
Συήνης οἱ προκ ἐθέμεθα τὴν διαλυτικὴν ὁμολογίαν καὶ στοιχεῖ ἡμῖν πάντα τὰ ἐγγε
γραμμένα ὡς πρόκ. Φλ Λάζαρος Πέτρου ἀδιούτ ἀριθμοῦ Συήνης ἀξιωθεὶς ἔγραψα ὑπὲρ αὐτῶν 
γράμματα μὴ εἰδότων .   Φλ Ἰωάννης Πέτρο 
δρακονάρ ἀριθμ Συήνης μαρτυρῶ .
  Φλ Βίκτωρ Μηνας δρακονάρ ἀριθμοῦ Συήνης μαρτυρῶ . 
  Φλ Βίκτωρ Ψαβὴτ ἀγοσταλιο ἀριθμο Συήνης μαρτυρῶ . 
  Φλ Παθερμοῦθις Ἁτρῆτος ἀγουσ ἀριθμοῦ Συήνης μαρτυρῶ . 
  Φλ Παείων Ἰακώβου στρ ἀριθμοῦ Συήνης μαρτυρῶ . 
  Φλ Παῦλος Πααμείου στρ ἀριθμοῦ Συήνης μαρτυρῶ . 
  διʼ ἐμοῦ Χριστοφόρο Πατερμοθίο συμβολαιογράφ ἐγένετο
[δια]λυτι ὁμολογί [Ἰωά]ν[νου Ἰακώβου ἐκ μητρὸς Ταπίας] πρὸς Πατερμοῦθιν.